dh-unibe/image-text_koenigsfelden-charters-post-1500 huggingface dataset:
Konigsf. 827
Staatsarchiv
AARGAU
ein kùndtscht zuͦ Bad₎
vor rath uff genōmen
vō denen vō Hallwyl
uff Willdeck gesaͤssen ✳
dem Trùcksaͤssen ✳ des
willpans halb ✳
und jagens
wildpand
K ✳ T ✳ 1 ✳
Staatsarchiv
AARGAU
Wir, schulths̄ unnd ratt zuͤ Badn̄, im Ergoͤw, thuēd
kund offenlich mit dism̄ brieff, das uff hùtt sin datt
vor unns in unser raatstubn̄, ✳ als wir zuͦ ratt gesessn̄, ✳ erschinē
sind ✳ der fürnaͤm und wissz ✳ Niclaus Meyer innamē und
anstatt, ouch als hoffmeisteˀ unser gnaͤdign̄ frown̄, aͤptissin
und eines conventz zuͤ Küngsfeld₎, an einē, ✳ ouch der
edell, vest juncker Heinrich Trucksessz ✳ von Wolhusn̄, by
uns zuͤ Badn̄ saͤshafft, andnˀ teill. ✳ und der nachgend₎
sach ✳ hat sich der bestimpt hoffmeisteˀ in namē, wie
ob statt, uff den gnt₎ juncker Heinrichn̄ zuͦ kunntschafft
gezogn̄, also uff sin beger sagt geruͤerter juncker
Heinrich, ✳ wie im woll wüssend sye, ✳ das Walther
und Thüring vō Halwill, die altn̄, ✳ beid saͤligē gedaͤchtnus,
uff Wildegg sesshafft syend gewesn̄, ✳ habend er mit
inē ✳ und sy mit im, ✳ sy für sich selbs ✳ und er für sich
selbs zuͦ mengē vall gejagt ✳ in den hochn̄ und
nidrē gerichtn̄ ✳ und wildbannē ✳ im Eign̄ und im
ampt, und der selbn̄ gegin alln̄thalbn̄, ✳ doch alweg
mit urlob, wüssn̄ unnd willn̄ einer aͤptissin und eines
conventz zuͦ Küngsfeldn̄. er hab ouch sust nie gehoͤrt, das die benamptn̄ von Halwil ✳ und ye dheinē,
so uff Wildegg seshafft gewesn̄ syend, ✳ für sich selbs
unnd an urlob der gn̄t₎ frown̄ solichs ze thuͤnd
gerechtikeit gehept habend. doch habn̄ die bestimptn̄ von Halwill ✳ sich solicher gstalt und massz₎
gehaltn̄, ✳ ob sy im kloster oder ruchn̄ zuͤ Kùngsfeld₎
gejagt hettend, ✳ meinne er nitt das inē solichs
von den berueͤrtn̄ frown̄ ✳ gespert und verseit were
werd₎. diser sag vor unns gethan, ✳ begert der
gn̄t hoffmeisteˀ in obgestimpteˀ gstalt ✳ oùch brieffs,
der im mit unser statt in gedrucktm̄ secret
insigell versigelt zuͤ gebn̄ erkent ist, gebn̄
donstag vor sant Lutwig tag anno dn̄i
lxxxxiiij.